Document ID: /roh_data/filtered/fineweb-2-filterrobots_roh.jsonl.gz/8979

Normalmain sa preschenta ella en clubs e pigns festivals. La pausa sfurzada dal 2020 ha ella nizzegià per scriver nova musica. «Glow» è gia la terza single dad ella en vista da ses album da debut che suonda. Cun sia musica vul ella purtar in pau atmosfera da clubs en vossa stiva, per che vus sappias era a chasa far in pau festa. Era «Glow» è adattà a quest temp spezial e munta per la chantadura da regalar amur a sasez ed als concarstgauns. Insatge ch’è durant quest temp spezial segir ina buna chaussa.
Mx3 – tuts per in
L'unitad fa la forza! Ils quatter radios SRF3, Couleur 3, Rete Tre e RTR scuvran e promovan mais per mais ina nova chanzun svizra. Las redacziuns da musica da RTR, RSI, RTS e SRF preschentan communablamain musica ch'ha attratg l'attenziun da las redacziuns. E quai exclusivamain per chanzuns, ch'èn da chattar sin mx3.ch,, il link avra en ina nova fanestra